Lukashenko bilan bayramga kelgan qizning kimligi ma’lum bo‘ldi

Belarus prezidenti Aleksandr Lukashenko 7-iyul kuni Shklovsk tumanidagi bayram tadbiriga olib kelgan qora sochli go‘zal qizning shaxsi aniqlandi, deb xabar beradi Tengrinews.

Notanish qiz tezda mamlakat matbuoti e’tiboriga tushdi.
Ma’lum bo‘lishicha, qiz Belarus milliy texnika universiteti talabasi Alina Roskach ekan. 21 yoshli qiz muhandislik-metallurgiya fakultetida tahsil oladi.

Alina biatlon bo‘yicha “Qorli snayper” turnirida ham prezident bilan birga ishtirok etgan edi.
Intervyulardan birida Alina onasi insult oqibatida vafot etgani, otasini esa ular birga yashamagani uchun tanimasligini aytgan.